Šiaulių miesto savivaldybės

2018‒2020 metų strateginio

veiklos plano

2 priedas

# ŠIAULIŲ MIESTO SAVIVALDYBĖS 2018–2020 METŲ VEIKLOS PLANO 2018 METŲ KULTŪROS PLĖTROS PROGRAMOS (NR. 02) APRAŠYMAS

|  |  |  |  |  |  |  |
| --- | --- | --- | --- | --- | --- | --- |
| **Biudžetiniai metai** | 2018 m. | | | | | |
| **Asignavimų valdytojas** | Savivaldybės administracijos direktorius | **Kodas** | | | 188771865 | |
| Šiaulių dailės galerijos direktorius | **Kodas** | | | 193309312 | |
| Šiaulių miesto kultūros centro „Laiptų galerija“ direktorius | **Kodas** | | | 190541679 | |
| Šiaulių miesto savivaldybės viešosios bibliotekos direktorius | **Kodas** | | | 188204772 | |
| Šiaulių miesto koncertinė įstaigos „Saulė“ vadovas | **Kodas** | | | 302296914 | |
| Šiaulių kultūros centro direktorius | **Kodas** | | | 302296711 | |
|  | Šiaulių turizmo informacijos centro direktorius | **Kodas** | | | 145398346 | |
| **Programos pavadinimas** | Kultūros plėtros programa | **Kodas** | | | 02 | |
| **Programos parengimo (tęsimo) argumentai** | Programa yra tęstinė, parengta vadovaujantis Lietuvos Respublikos vietos savivaldos įstatymo nuostatomis, reglamentuojančiomis savivaldybės kultūros veiklos organizavimą ir administravimą. Savivaldybės savarankiškosios funkcijos yra: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra); sąlygų verslo ir turizmo plėtrai sudarymas ir šios veiklos skatinimas.  Kultūros plėtros programos įgyvendinimas bei šiuolaikinės kultūrinės miesto aplinkos kūrimas reikalauja planingų investicijų į kultūrą. Kultūros plėtros programa yra Šiaulių miesto savivaldybės administracijos Švietimo, kultūros ir sporto departamento Kultūros skyriaus (toliau – Kultūros skyrius) veiklos pagrindas.  Programa analizuoja miesto kultūrinę situaciją, detalizuoja uždavinius ir priemones, jų įgyvendinimo ir vertinimo kriterijus. Šioje programoje derinamas kultūros administravimas su savaiminiu kultūros procesu, naujovėmis ir tradicijų puoselėjimu. Programa siekiama sudaryti tinkamas sąlygas profesionaliojo meno raidai, informacinės visuomenės plėtrai, mėgėjų kūrybinei saviraiškai, miesto bendruomenės kultūrinėms iniciatyvoms, jos pastangoms tobulėti ir gerinti gyvenimo kokybę.  Šiaulių mieste kultūrinę veiklą vykdo Savivaldybės biudžetinės kultūros įstaigos, valstybinio pavaldumo bei viešosios kultūros įstaigos ir organizacijos (kūrybinės sąjungos, nevyriausybinės organizacijos ir kt.), kurių veiklos tikslas yra Šiaulių miesto gyventojų kultūrinių poreikių tenkinimas, visuomeniškumo ir gyventojų kultūrinio aktyvumo bei užimtumo skatinimas, o ne pelno siekimas. Kultūros plėtros programos įgyvendinimu siekiama sudaryti sąlygas kultūros įstaigoms bei organizacijoms plėtoti veiklą tam, kad miesto bendruomenė būtų pilnavertė kultūros vertybių naudotoja, gerai pažintų kultūros ir meno procesus bei dalyvautų juose.  Programa siekiama plėtoti visuomenei prieinamas kultūrines ir informacines paslaugas, pažintinį-kultūrinį turizmą, rekonstruoti kultūros įstaigas ir optimizuoti jų veiklą tam, kad šiauliečiams būtų patogu naudotis šių įstaigų teikiamomis paslaugomis.  Programa turi netiesioginės įtakos bendrai gyventojų sociokultūrinei savijautai, aktyvina vietos bendruomenę, humanizuoja aplinką, skatina užimtumą, mažina negatyvių visuomenės reiškinių skaičių.  Kultūros skyriaus kuruojamos savivaldybės biudžetinės įstaigos yra parengusios strategines 2018–2020 metų veiklos programas, įgyvendinančias dalį Kultūros plėtros programos uždavinių, todėl šių įstaigų programos yra integruotos į Kultūros plėtros programą. | | | | | |
| **Ilgalaikis prioritetas (pagal ŠSPP)** | Atviras – aktyvi, kūrybinga ir atsakinga bendruomenė | | **Kodas** | | 1 | |
| **Šia programa įgyvendinamas savivaldybės strateginis tikslas** | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | | **Kodas** | | 01 | |
| **Programos tikslas** | Skatinti kultūros prieinamumą ir įvairių visuomenės grupių dalyvavimą joje puoselėjant kultūros tradicijas bei kultūros raiškos įvairovę | | **Kodas** | | 01 | |
| **Tikslo aprašymas.**  Programos tikslas – stiprinti kultūrinį miestiečių identitetą, formuoti jų vertybines orientacijas, tenkinti įvairialypius estetinius miesto gyventojų poreikius, skatinant profesionaliojo ir šiuolaikinio meno plėtrą, sudarant sąlygas įvairaus amžiaus šiauliečių kūrybinei saviraiškai, aktualizuojant kultūros veikėjų nuopelnus miestui.  **Uždaviniai:**  01. Užtikrinti miesto kultūrinio gyvenimo gyvybingumą, ugdyti ir skatinti miesto gyventojų ir jaunimo pilietinį aktyvumą bei tautinį sąmoningumą  Aktyvus miesto kultūrinis gyvenimas užtikrinamas skatinant Šiaulių miesto kultūros ir meno įvairovę, sklaidą, prieinamumą per kultūros finansuojant kultūros projektus. Šis dalinis finansavimas būtinas svarbiausių Šiaulių miesto kultūros ir meno sričių – muzikos, teatro, šokio, vizualiojo meno, literatūros, etninės kultūros ir nematerialaus kultūros paveldo – projektams realizuoti.  Lietuvos Respublikos Seimas, atsižvelgdamas į tai, kad 2018 metais bus minimos Vasario 16-osios – Lietuvos valstybės atkūrimo akto šimtosios metinės, pabrėždamas, kad 1918 m. vasario 16 d. Lietuvos Tarybos paskelbtas nepriklausomos Lietuvos valstybės atkūrimo aktas žymi išskirtinį Lietuvos istorijos įvykį ir pradeda Lietuvos, kaip nepriklausomos ir demokratinės valstybės, istoriją, suvokdamas Akto paskelbimo ir paskesnių įvykių 1918–1920 m. ypatingą reikšmę Lietuvos valstybingumui ir vertindamas atkurtos Lietuvos valstybės reikšmę ir indėlį į Europos civilizacijos plėtotę 2012 m. balandžio 26 d. Seimo nutarimu [Nr. XI-1996  „Dėl 2018 metų paskelbimo Lietuvos valstybės atkūrimo šimtmečio metais](https://e-seimas.lrs.lt/portal/legalAct/lt/TAD/TAIS.423474?jfwid=39x433lii)“, paskelbė 2018 metus Lietuvos valstybės atkūrimo šimtmečio metais.  Lietuvos Respublikos Seimas, atsižvelgdamas į tai, kad 2018 metais sukanka 150 metų, kai gimė filosofas, rašytojas, publicistas, kultūros veikėjas Vydūnas (Vilhelmas Storostas), Seimo 2015 m. birželio 23 d. nutarimu [Nr. XII-1844 „Dėl 2018 metų paskelbimo Vydūno metais](https://e-seimas.lrs.lt/portal/legalAct/lt/TAD/9e4718921bdd11e585eaba374ef4b409?jfwid=39x433lih)“, paskelbė 2018 metus Vydūno metais.  Šiaulių miesto savivaldybės biudžetinės kultūros įstaigos, institucijos, veikiančios kultūros srityje, Kultūros skyriaus yra pakviestos planuoti 2018 metų renginius, atsižvelgiant į Lietuvos Respublikos Seimo nutarimus, ir įsijungti į šių metų paminėjimą: teikti kultūros projektų paraiškas Lietuvos kultūros tarybos bei Šiaulių miesto savivaldybės organizuojamiems kultūros projektų finansavimo konkursams, tokiu būdu gaunant lėšas, reikalingas projektams įgyvendinti. Į savivaldybės biudžeto lėšas konkurso būdu pretenduoja Savivaldybės biudžetinės įstaigos: Šiaulių dailės galerija, Šiaulių miesto kultūros centras „Laiptų galerija“, Šiaulių kultūros centras su padaliniais (Rėkyvos kultūros namais bei Aklųjų ir silpnaregių kultūros namais), Šiaulių miesto savivaldybės viešoji biblioteka, Šiaulių miesto koncertinė įstaiga „Saulė“, valstybinio pavaldumo kultūros įstaigos: Valstybinis Šiaulių dramos teatras, Šiaulių apskrities Povilo Višinskio viešoji biblioteka, koncertinė įstaiga Šiaulių valstybinis kamerinis choras „Polifonija“, Šiaulių „Aušros“ muziejus, kūrybinės sąjungos bei kultūrinę veiklą vykdančios nevyriausybinės organizacijos, iš dalies kultūrinę veiklą vykdantys Šiaulių universitetas, Šiaulių Sauliaus Sondeckio menų gimnazija, Šiaulių miesto neformaliojo ugdymo švietimo įstaigos. 2018 m. miestui svarbūs renginiai, kuriems reikalingas savivaldybės finansavimas: XXXVI tarptautinis velykinis muzikos festivalis „Resurrexit“, XXIII tarptautinis šiuolaikinio meno festivalis „Virus“, XXI Lietuvos, Latvijos ir Estijos kaimo muzikantų ir kapelijų festivalis ,,Ant rubežiaus“, XII tarptautinis šokių festivalis-konkursas „Aušrinė žvaigždė“, XVI tarptautinis medijų meno festivalis „Enter“, tarptautinis menų festivalis ,,Šiaulių Monmartro respublika“, XV tarptautinis Chaimo Frenkelio vilos vasaros festivalis, XVII tarptautinis džiazo muzikos festivalis „Šiauliai Jazz“, renginys „Šiaulių naktys 2018“, IX tarptautinis bigbendų festivalis „Big Band Festival Šiauliai 2018“, literatūros festivalis „Literatūrinis žiemkelis“, festivalis „Verbum musicale“, fortepijonų duetų festivalis, VI tarptautinis vaikų ir jaunimo tautinės muzikos festivalis „Tūto“, VI tarptautinis Sauliaus Sondeckio jaunųjų smuikininkų, violončelininkų ir pianistų konkursas, tarptautinis ekslibrisų konkursas „Lietuvos valstybės atkūrimui – 100“, tarptautinis akordeono muzikos konkursas-festivalis „Linksmasis akordeonas“, tarptautinis vaikų ir jaunimo teatrų festivalis „Baltoji varnelė“, tarptautinis projektas „Europos muziejų naktis“, Šeimų šventė, Vandens šventė, edukaciniai projektai: „Menopolis“, „Meno eteris“, „Jaunųjų kraštotyrininkų Mikelių mokykla“, „Art for Youth“, Lietuvos valstybės atkūrimo šimtmečiui paminėti bei Vydūno metams paminėti skirti renginiai ir kt.  Kultūros projektų finansavimo konkurso prioritetai 2018 m.: projektai, skirti Lietuvos valstybės atkūrimo šimtmečiui paminėti; projektai, skirti etnokultūros tradicijų tęstinumui; projektai, skatinantys kelių meno sričių bendradarbiavimą; projektai, skirti išryškinti miesto istoriją, tradicijas ir iškilius miesto žmones; projektai, skirti įtraukti miesto bendruomenę į kūrybinius procesus; projektai, skirti profesionaliojo meno ir kultūros prieinamumo visuomenei didinimui.  Skatinant vietinius menininkus aktyviau dalyvauti miesto kultūriniame ir meniniame gyvenime, Kultūros skyrius organizuos ir koordinuos: 4 Šiaulių miesto kultūros ir meno premijų, 2 Savivaldybės premijų Valstybinio Šiaulių dramos teatro kūrybiniams darbuotojams, 4 Savivaldybės stipendijų jauniesiems menininkams, 1 Savivaldybės premijos už geriausią kultūrinės edukacijos projektą teikimus, inicijuos plenerų – meniniams akcentams sukurti ir tarptautinio gatvės meno „Saulės pagrobimas“ – organizavimą, bendradarbiaus su Šiaulių „Aušros“ muziejumi, Šiaulių apskrities Povilo Višinskio viešąja biblioteka, koncertine įstaiga Šiaulių valstybinis kamerinis choras „Polifonija“, Valstybiniu Šiaulių dramos teatru įgyvendinant bendrus kultūros projektus. Kultūros skyrius 2018 m. koordinuos miesto šventės „Šiaulių dienos“, trijų draugaujančių miestų – Šiauliai, Pernu ir Jelgavos – menininkų projektų, kalėdinių ir naujamečių bei kitų renginių organizavimą, reprezentacinių Šiaulių miesto festivalių dalinį finansavimą. Kultūros skyrius, esant finansinėms galimybėms, vadovaudamasis „Lėšų skyrimo papildomoms kultūros priemonėms įgyvendinti tvarkos aprašu“, patvirtintu Šiaulių miesto savivaldybės tarybos 2012 m. rugpjūčio 30 d. sprendimu Nr. T-224 (2015 m. lapkričio 26 d. Nr. T-322 redakcija), skatins kūrybines iniciatyvas ir kofinansuos: kultūros projektus, gavusius finansavimą iš respublikinių ar tarptautinių fondų ar programų; papildomas kultūros priemones, kurių nebuvo galima numatyti įstaigų, organizacijų 2018 m. metiniuoe veiklos planuose. Kultūros skyrius koordinuos parengiamuosius darbus Lietuvos nepriklausomybės šimtmečiui paminėti (2018 m.), priemones Lietuvos dainų šventei „Vardan tos...“ pasirengti (2018 m.) *(dainų švenčių tradicija ir simbolika įtraukta į UNESCO Žmonijos žodinio ir nematerialaus paveldo sąrašą),* koordinuos veiksmus Lietuvos kultūros sostinės vardui gauti (paraiškos teikimas 2018 m.).  Skatinant jaunimo aktyvumą, bus siekiama užtikrinti jaunimo ir su jaunimu dirbančių organizacijų nuolatinę ir ilgalaikę programinę veiklą, jaunimo iniciatyvų, pilietiškumo ir savanoriškos veiklos skatinimą, bus vykdoma Šiaulių miesto jaunimo iniciatyvų skatinimo programa, suformuluota Lietuvos Respublikos Jaunimo politikos pagrindų įstatymu ir kitais jaunimo politikos įgyvendinimą reglamentuojančiais teisės aktais. Šios programos tikslinė grupė – jaunimas ir su jaunimu dirbančios organizacijos bei neformalios jaunimo grupės, atviri jaunimo centrai ir atvirosios jaunimo erdvės, registruotos ir veikiančios Šiaulių mieste.  Jaunimo iniciatyvų projektų prioritetai Šiaulių miesto jaunimo reikalų tarybos yra peržiūrimi kasmet, po to šios tarybos teikimu yra tvirtinami Savivaldybės administracijos direktoriaus įsakymu. 2017 m. spalio 31 d. protokolu Nr. VT-57 nuspręsta, kad 2018 m. prioriteto tvarka bus finansuojami projektai, gavę finansavimą iš kitų šaltinių, ir kuriems reikalingas finansinis Savivaldybės prisidėjimas; tęstiniai projektai iršviečiamojo pobūdžio projektai, skirti Lietuvos valstybės atkūrimo 100-mečio įprasminimui.  Šiaulių jaunimo organizacijų asociacija „Apskritasis stalas“ atliko jaunimo organizacijų apklausą dėl numatomų 2018 m. veiklų ir lėšų poreikio ir 2017 m. rugsėjo 29 d. raštu Nr. 17/05 „Dėl Šiaulių jaunimo organizacijų asociacijos „Apskritasis stalas“ pasiūlymų“ kreipėsi į Jaunimo reikalų tarybą, prašydama padidinti finansavimą jaunimo iniciatyvoms. Jaunimo reikalų taryba (2017-11-22 raštu Nr. VT-67) kreipėsi į Savivaldybės administraciją dėl lėšų poreikio 2018 m. (10 tūkst. Eur) jaunimo iniciatyvoms finansuoti. 2017 m. lėšų poreikis buvo 19,48 tūkst. Eur, skirta – 6 tūkst. Eur. 2018 m. Šiaulių jaunimo organizacijų asociacija „Apskritasis stalas“ planuoja teikti paraišką Regioninių jaunimo organizacijų tarybų stiprinimo programų 2018–2019 m. finansavimo atrankos konkursui, finansuojamam iš Jaunimo reikalų departamento prie Socialinės apsaugos ir darbo ministerijos lėšų. Vadovaujantis konkurso nuostatais, reikalingas 30 proc. savivaldybės prisidėjimas. 2018 m. bus minimas Skautiško judėjimo Lietuvoje 100-metis, todėl lėšų poreikis projektinei veiklai bus didesnis.  Uždavinio dalies – užtikrinti miesto kultūrinio gyvenimo gyvybingumą, ugdyti ir skatinti miesto gyventojų ir jaunimo pilietinį aktyvumą bei tautinį sąmoningumą – įgyvendinimas bus užtikrintas organizuojant valstybines šventes, minint atmintinas datas, puoselėjant tautines tradicijas. Kultūros skyrius kontroliuos valstybinių švenčių organizavimo ir atmintinų dienų paminėjimo procesą: Laisvės gynėjų dieną, Lietuvos valstybės atkūrimo 100-mečio dieną, Lietuvos nepriklausomybės atkūrimo dieną, Gedulo ir vilties dieną, Valstybės (Lietuvos karaliaus Mindaugo karūnavimo) dieną, Baltijos kelio dieną, Baltų vienybės dieną, tarptautines Vaikų gynimo (organizuojant šventę „Aš – mažasis šiaulietis“) ir Pagyvenusių žmonių dienas; kuruos tradicinių kalendorinių švenčių: Trijų karalių dienos, Užgavėnių, Joninių organizavimą; Kultūros, Muzikos ir Europos dienų paminėjimą.  *04. Užtikrinti kultūros paslaugų sklaidą ir prieinamumą gyventojams.*  Uždaviniui realizuoti numatoma užtikrinti savivaldybės biudžetinių kultūros įstaigų ir Šiaulių turizmo informacijos centro veiklą. Kultūros skyrius vykdys kultūros įstaigų – Šiaulių dailės galerijos, Šiaulių kultūros centro, Šiaulių miesto kultūros centro „Laiptų galerija“, Šiaulių miesto koncertinės įstaigos „Saulė“, Šiaulių miesto savivaldybės viešosios bibliotekos – veiklos priežiūrą. Inicijuos naujų kultūros paslaugų teikimą kultūros įstaigose.  Taip pat bus toliau vykdomas Latvijos ir Lietuvos pasienio regionų plėtros bendradarbiavimo programos (LATLIT) projektas „Bibliotekos paslaugų modernizavimas ir sistemų plėtra pasienio regione“, kurio tikslas – per inovatyvias veiklas, panaudojant IT technologijas bei užsienio kalbų mokymosi elementus, siekti efektyviai išnaudoti bibliotekos potencialą, užtikrinant visuomenės narių mokymąsi visą gyvenimą, sudaryti sąlygas kalbinės ir tarpkultūrinės kompetencijų ugdymui ir socialinės atskirties mažinimui, atverti naujas užsienio kalbų mokymosi galimybes Šiaulių miesto bendruomenėms, įvairių sričių specialistams bei bibliotekos lankytojams.  Produkto vertinimo kriterijai:  Finansuotų kultūros projektų skaičius – 50, surengtų valstybinių švenčių / renginių skaičius – 16, įteiktų kultūros ir meno premijų bei stipendijų skaičius – 11, biudžetinėse kultūros įstaigose surengtų parodų skaičius – 57, biudžetinėse kultūros įstaigose surengtų koncertų skaičius – 273, biudžetinėse kultūros įstaigose įvykusių renginių skaičius – 1751, biudžetinių kultūros įstaigų projektų skaičius – 34, biudžetinių kultūros įstaigų lankytojų / dalyvių (žiūrovų) skaičius – 361615 / 65100.  Jaunimo iniciatyvų finansuotų projektų skaičius – 14, jaunimo, dalyvių skaičius – 1000. dalyvaujančio jaunimo veikloje skaičius (skaičiuojant nuo viso jaunimo skaičiaus Šiaulių mieste) – 9%.  Įkurta moderni ir interaktyvi 15 vietų užsienio kalbų mokymosi erdvė savivaldybės viešojoje bibliotekoje ir pritaikyta infrastruktūra; kalbų mokymuisi bus įsigyta patikima ir efektyvi programinė įranga; bus galima mokytis 7 užsienio kalbų (latvių, anglų, vokiečių, rusų, prancūzų, ispanų ir italų) 6 lygiais.  Rezultato pasiekimo vertinimo kriterijus:  2017 m. prasidėjo Šiaulių kultūros centro pastato rekonstrukcija, ji bus tęsiama 2018 metais. Dėl šios priežasties mažės renginių skaičius šioje įstaigoje. Bendras renginių skaičius – 1751, koncertų skaičius – 273, tačiau siekiant aukštesnės renginių kokybės, planuojant reginius viešosiose erdvėse tikimasi nesumažėjusio renginiuose apsilankiusių žmonių skaičiaus – 361615, žiūrovų (dalyvių) skaičiaus – 65100.  Atsiradus didesnei renginių įvairovei, išaugęs renginių lankytojų pasitenkinimo lygmuo renginių kokybe ir atitikimas lūkesčiams, poreikiams, interesams.  Išaugęs jaunimo ir su jaunimu dirbančių organizacijų aktyvumas 0,5 proc., padidėjęs dalyvaujančio jaunimo veikloje skaičius nuo 4 iki 9 proc. | | | | | | |
| **Ilgalaikis prioritetas (pagal ŠSPP)** | Saugus – draugiška gamtai kokybiška gyvenamoji aplinka | | | **Kodas** | | 3 |
| **Šia programa įgyvendinamas savivaldybės strateginis tikslas** | Vystyti ir puoselėti gyvenamąją aplinką, patrauklią gyventi, dirbti, tobulėti | | | **Kodas** | | 3.1. |
| **Programos tikslas** | Modernizuoti kultūros infrastruktūrą | | | **Kodas** | | 02 |
| **Tikslo aprašymas.**  Programos tikslas – sukurti modernių, patrauklių, kultūrinei veiklai pritaikytų įstaigų infrastruktūrą ir sudaryti sąlygas kultūros paslaugų plėtrai.  Uždaviniai:   1. *Rekonstruoti / renovuoti biudžetinių kultūros įstaigų pastatus.*   Uždaviniu siekiama miesto gyventojams sukurti modernią ir patrauklią kultūrinę aplinką: rekonstruoti kultūros įstaigų pastatus, patalpas, pritaikyti jas kokybiškoms kultūros paslaugoms teikti.  Atsižvelgiant į kultūros objektų būklę, bus siekiama, kad biudžetinių kultūros įstaigų investicinių projektų paraiškos būtų įtrauktos į Šiaulių miesto savivaldybės 2014−2020 m. planuojamų įgyvendinti projektų parengtinį sąrašą.  2017 m. prasidėjo priemonės „Šiaulių kultūros centro aktualizavimas“ vykdymas, t. y. Šiaulių kultūros centro pastato (Aušros al. 31) rekonstrukcija, kuri bus tęsiama 2018 metais. Planuojamas šio investicinio projekto finansavimas iš Lietuvos Respublikos kultūros ministerijos vykdomos 2014–2020 metų kultūros objektų aktualizavimo programai numatytų lėšų ir 2018-2020 m. Valstybės investicijų programos.  Bus siekiama pradėti vykdyti priemonę „Atnaujinti (modernizuoti) Šiaulių miesto koncertinę įstaigą „Saulė“ (Tilžės g. 140) pastato rekonstravimas ir priestato statyba“. Šios įstaigos investicinis projektas pateiktas Lietuvos Respublikos kultūros ministerijos vykdomai 2014–2020 metų kultūros objektų aktualizavimo programai, įtrauktas į Valstybės investicijų programą. Numatoma atnaujinti (modernizuoti) Šiaulių dailės galerijos pastatą (Vilniaus g. 245).  *04. Atnaujinti nekilnojamojo kultūros paveldo objektus.*  Uždaviniui realizuoti numatoma toliau įgyvendinti ir užbaigti projektą „Kultūros paveldo išsaugojimas ir atgaivinimas sutvarkant dailininko Gerardo Bagdonavičiaus namą (Aušros al. 84)“.  Dailininkas G. Bagdonavičius (1901−1986) – grafikas, pedagogas, kraštotyrininkas, scenografas, vienas iš ekslibrisų pradininkų bei pirmųjų dizainerių Lietuvoje. Visą save atidavęs Šiaulių miestui, įvairiapusis kūrėjas išugdė ne vieną menininkų bei meno mylėtojų kartą. Namą apie 1930 m. dailininkas pasistatė pagal savo eskizus padedant architektui Karoliui Reisonui.  Bus siekiama užbaigti remonto, restauravimo ir kapitalinio remonto, keičiant paskirtį į administracinę, darbus vykdant 2016–04–20 Statybos rangos sutartį Nr. R-03/1. Ši sutartis galioja iki 2021–12–31. Sutarties vykdymo metu dėl nenumatytų aplinkybių (t. y. nesklandaus finansavimo; netinkamų darbams klimato sąlygų; projekto įgyvendinimo metu nustatytų reikalingų papildomų darbų/tyrimų; rangos darbų sutarties vykdymo metu įvykusių teisės aktų pasikeitimų, įtakojančių darbų vykdymą ir pan.), terminas gali būti pratęstas 2 (du) kartus 2 (dviem) metams Šalių rašytiniu susitarimu, kuris taps neatskiriama Sutarties dalimi. Bendra Sutarties trukmė ne ilgesnė kaip iki 2023-12-31.  Produkto vertinimo kriterijai: 2018 m. atlikta 100 proc. nekilnojamojo kultūros paveldo – G. Bagdonavičiaus namo – remonto, restauravimo ir kapitalinio remonto, keičiant paskirtį į administracinę, darbų, esant finansinėms galimybėms; parengtas techninis projektas Šiaulių dailės galerijos pastatui atnaujinti (modernizuoti).  Rezultato pasiekimo vertinimo kriterijus: sukurta šiuolaikiška kultūros įstaigų infrastruktūra.   |  |  |  |  | | --- | --- | --- | --- | | **Ilgalaikis prioritetas (pagal ŠSPP)** | Veržlus – konkurencinga verslo aplinka | **Kodas** | 2 | | **Šia programa įgyvendinamas savivaldybės strateginis tikslas** | Plėtoti pažintinį-kultūrinį ir kurti aktyvaus laisvalaikio turizmą | **Kodas** | 2.2. | | **Programos tikslas** | Stiprinti miesto įvaizdį ir tapatybę plėtojant pažintinį-kultūrinį turizmą | **Kodas** | 03 |   *Vadovaujantis Šiaulių miesto savivaldybės tarybos 2017m. birželio 29 d. sprendimu Nr. T-260 „Dėl viešosios įstaigos Šiaulių turizmo informacijos centro pertvarkymo į biudžetinę įstaigą Šiaulių turizmo informacijos centrą“, nuo 2017 m. spalio 2 d. viešoji įstaiga Šiaulių turizmo informacijos centras pertvarkytas į biudžetinę įstaigą Šiaulių turizmo informacijos centrą“.*  **Tikslo aprašymas.**  Programos tikslas – stiprinti Šiaulių miesto ir regiono ekonominę, sociokultūrinę, rekreacinę gerovę.  *Uždaviniai:*  *01. Vystyti aktyvaus laisvalaikio turizmą, sukuriant informacinę turizmo infrastruktūrą ir tarpvalstybinį maršrutą.*  Viena iš uždavinio priemonių – įgyvendinti projektą „Savivaldybes jungiančios turizmo informacinės infrastruktūros plėtra Šiaulių regione“.  Šiaulių regiono plėtros taryba patvirtino Šiaulių regiono projektų sąrašą pagal Ūkio ministerijos administruojamą priemonę „Savivaldybes jungiančių turizmo trasų ir turizmo maršrutų informacinės infrastruktūros plėtra“. Į projektų sąrašą įtrauktas projektas „Savivaldybes jungiančios turizmo informacinės infrastruktūros plėtra Šiaulių regione“ apima visas 7 regiono savivaldybes. Šiaulių miesto savivaldybės tarybos 2016-06-30 sprendimu Nr. T-299 „Dėl pritarimo įgyvendinti projektą „Savivaldybes jungiančios turizmo informacinės infrastruktūros plėtra Šiaulių regione“ pritarta, kad šis projektas būtų įgyvendintas, skiriant jo įgyvendinimui 15 proc. patvirtintų projekto biudžeto lėšų ir nenumatytų ar netinkamų finansuoti, tačiau projektui įgyvendinti būtinų išlaidų ir tinkamų išlaidų dalį, kurios nepadengs projektui skirtas finansavimas. Šiaulių regionas patrauklus turistams dėl didelės turizmo objektų įvairovės, tačiau silpnai išplėtota turizmo infrastruktūra, mažai įrengtos informacinės infrastruktūros, kuri leistų apjungti regiono turizmo objektus į bendrus maršrutus ir trasas. Įgyvendinant projektą planuojama įrengti informacinius kelio ženklus, informacinius stendus, krypties rodykles pėstiesiems, lankytinas vietas jungiančių dviračių trasų, vandens turizmo trasų ženklus. Įrengta informacinė infrastruktūra leis vietos ir užsienio turistams lengviau orientuotis turizmo trasose ir maršrutuose, suteiks daugiau informacijos apie patrauklias lankytinas vietas ir objektus Šiaulių regione. Projekto investicijos siekia 2,9 tūkst. Eur Europos Sąjungos struktūrinių fondų lėšų.  Antra uždavinio priemonė – įgyvendinti Latvijos ir Lietuvos pasienio regionų plėtros bendradarbiavimo programos (LATLIT) projektą „Tarptautinis kultūros turizmo kelias „Baltų kelias“. Pagrindinis projekto tikslas – didinti lankytojų / turistų skaičių, kuriant tarpvalstybinį maršrutą „Baltų kelias“. Pagrindinis tikėtinas projekto rezultatas – 15 procentų išaugęs lankytojų / turistų skaičius programos įgyvendinimo teritorijoje.  Projekto partneriai: vadovaujantis partneris – Šiaulių turizmo informacijos centras (Lietuva), partneriai: Žiemgalos planavimo regionas (Latvija), Nacionalinė regionų plėtros agentūra, Šiaulių skyrius (Lietuva), Kuržemės planavimo regionas (Latvija), Talsų apskrities savivaldybė, Talsų apskrities muziejus (Latvija), Jelgavos miesto savivaldybė (Latvija).  Produkto vertinimo kriterijai: įgyvendintas projektas „Savivaldybes jungiančios turizmo informacinės infrastruktūros plėtra Šiaulių regione“ – 100 proc.Įgyvendintas projektas „Tarptautinis kultūros turizmo kelias „Baltų kelias“ – 80 proc.  Rezultato pasiekimo vertinimo kriterijus: įrengti informaciniai kelio ženklai, informaciniai stendai, krypties rodyklės pėstiesiems, lankytinas vietas jungiančių dviračių trasų, vandens turizmo trasų ženklai.  9 proc. išaugęs vietinio ir atvykstamojo turizmo srautas; išaugęs Šiaulių turizmo informacijos centro lankytojų skaičius ir turistų skaičius nuo 30000 iki 32000; išaugęs Šiaulių turizmo informacijos centro interneto svetainės [*http://tic*.*siauliai.lt*](http://tic.siauliai.lt) naudotojų skaičius nuo 100000 iki 110000; | | | | | | |
| **Numatomas programos įgyvendinimo rezultatas:**  Sudarytos sąlygos Šiaulių miesto biudžetinių kultūros įstaigoms funkcionuoti ir teikti miesto gyventojams tik kokybiškas kultūros paslaugas; išaugęs visuomenės narių susidomėjimas menine kūrybine veikla, mieste vykstančiais kultūriniais renginiais, teikiamomis kultūros paslaugomis, išaugęs vietinis ir atvykstamasis turizmas; sukurta moderni kultūros įstaigų infrastruktūra. | | | | | | |
| **Galimi programos vykdymo ir finansavimo šaltiniai:**   1. Šiaulių miesto savivaldybės biudžeto lėšos (tarp jų ir biudžetinių kultūros įstaigų specialiųjų programų lėšos) (SP); 2. Europos Sąjungos struktūrinių fondų lėšos (ES); 3. Lietuvos Respublikos valstybės biudžeto lėšos (VB); 4. Valstybės investicijų programos lėšos (VIP), ministerijų programų lėšos; 5. Kitos lėšos (KT). | | | | | | |
| **2015–2024 metų Šiaulių miesto strateginio plėtros plano dalys, susijusios su vykdoma programa:**  1.1.2. Plėtoti įvairaus spektro kultūros paslaugas, išnaudojant regiono ir metro polinio miesto potencialą;  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  2.2.1. Stiprinti miesto įvaizdį ir tapatybę plėtojant pažintinį-kultūrinį turizmą;  3.1.6. Didinti kultūros įstaigų pastatų energetinį efektyvumą. | | | | | | |
| **Susiję įstatymai ir kiti norminiai teisės aktai:**  1.Lietuvos Respublikos vietos savivaldos įstatymas;  2. Lietuvos Respublikos biudžeto sandaros įstatymo pakeitimo įstatymas;  3. Lietuvos Respublikos etninės kultūros valstybinės globos pagrindų įstatymas;  4. Lietuvos Respublikos muziejų įstatymas;  5. Lietuvos Respublikos bibliotekų įstatymas;  6. Lietuvos Respublikos profesionaliojo scenos meno įstatymas;  7. Lietuvos Respublikos autorių teisių ir gretutinių teisių įstatymas;  8. Lietuvos Respublikos viešųjų pirkimų įstatymo pakeitimo įstatymas;  9. Lietuvos Respublikos biudžetinių įstaigų įstatymas;  10. Lietuvos Respublikos kultūros centrų įstatymas;  11. Lietuvos Respublikos dainų švenčių įstatymas;  12. Lietuvos Respublikos Jaunimo politikos pagrindų įstatymas ;  13. Lietuvos Respublikos turizmo įstatymas. | | | | | | |